google/wiki40b huggingface dataset:
Stefan III

Bakgrunn

Stefan var født på Sicilia og var sønn til en mann ved navn Olivus. Han kom til Roma under pave Gregor IIIs pontifikat og gjorde karriere i kurien.

Benediktiner, prest, kardinal

Han hadde først inntrådt i benediktinerordenen, og senere blitt presteviet av pave Zacharias, som gav ham arbeidsoppgaver i Lateranpalasset. Pave Paul I utså ham i år 761 til kardinalprest med Santa Cecilia som tittelkirke.

Pavevalg

Etter at motpavene Constantinus, som var lekmann, og Filippus var blitt avsatte, ble Stefan valgt til pave, og ble kronet 7. august 768. Opplysningene varierer om beslutningene fra det kirkelige møte som ble avholdt i april 769 og hvorved Constantinus formelt ble avsatt, men visse nye regler for pavevalg ble innført, og bruken å venerere ikoner ble bekreftet som tillatelig (se ikonoklasmen). For å forhindre at et lignende skisma oppstod som med Constantinus, ble lekmenn erklært som ikke valgbare til pavestolen.
Galtvortekspressen

Galtvortekspressen er et fiktivt magisk tog i Harry Potter-serien av J.K. Rowling. Elevene ved Galtvort høyere skole for hekseri og trolldom tar toget fra London til Galtvang. Toget går fra King's Cross stasjon plattform 9¾, en plattform som er usynlig for gomper og kan nås gjennom barrieren mellom plattform 9 og 10. Prefekter ved skolen har en egen vogn nær lokomotivet. Kupéene ombord i toget er antakelig bokstaverte, for eksempel møttes Snileklubben for første gang i kupé C i Harry Potter og Halvblodsprinsen, en kupé som antakeligvis ligger et stykke bak i toget. Når elevene går av toget i Galtvang, får førsteårsstudentene reise med båt over innsjøen til skolen, mens alle de andre elvene reiser med en vogn som blir trukket av usynlige vesener som kalles dystraler. 
Harry Potter møtte sine to beste venner, Ronny Wiltersen og Hermine Grang på sin første tur med Galtvortekspressen. Så langt har Harry reist med toget ti (kanskje elleve) ganger: To ganger om året i sine seks første år ved Galtvort, unntatt en gang, i Harry Potter og Mysteriekammeret, da han og Ronny fløy Arthur Wiltersens forheksede Ford Anglia til skolen, en ferd som endte med kollisjon i Prylepilen som står utenfor skolen. Den sjette boken slutter før Harry drar fra Galtvort, og det blir heller ikke nevnt hvordan Harry reiser fra Hiet til skolen ved skolestart. Etter hvert skoleår blir Harry møtt av sin onkel og tante på stasjonen i London. De misliker ham sterkt, men har aldri unngått å hente ham på stasjonen.

Plattform 9¾

Plattform 9¾ er plattformen som elevene ved Galtvort drar fra når de skal ta Galtvortekspressen. Ligger på King's Cross stasjon. For å komme inn på sporet må du gå rett inn på bommen mellom spor ni og ti.
Etter at Harry Potter-bøkene, og ikke minst filmene, ble kjent, er det hengt opp et stort skilt med Platform 9¾ på en mur mellom spor 4 og 5 på den virkelige King's Cross stasjon. Årsaken til at skiltet ikke henger mellom spor 9 og 10 er at disse sporene ligger i ulike bygninger i stasjonen.

Det ekte toget

Lokomotivet som blir brukt i filmversjonene er en Great Western Railway Hall Class 5972 Olton Hall, og blir fremstilt som et tog med fire vogner. Filmene blir spilt inn på King's Cross stasjon og North Yorkshire Moors Railway. En scene fra filmen med Galtvortekspressen er spilt inn i Norge.
Persere

Persere er et folkeslag av iransk opprinnelse som snakker persisk. Persere bor hovedsakelig i Iran.

Historie

Persere, sammen med andre iranske folkeslag, er etterkommere av oldtidens iranere.
Det første persiske riket, Akamenide-dynastiet, ble grunnlagt ca. 550 f.Kr. Dette dynastiet hadde sitt utspring fra Pars-provinsen i Det mediske riket, og ble dannet da Kyros den store gjorde opprør mot sin føydale konge, Astyages.

Religion

Oldtidens persere var zoroastere. Denne religionen ble grunnlagt av Zoroaster og hadde sitt utspring i det østlige Iran. Under akamenidene var zoroastrisme en verdensreligion.
I dag er de fleste persere sjiamuslimer. I tillegg til dette er en minoritet av persere tilhengere av Bahai og zoroastrisme.

Språk

Persere snakker persisk (også kalt farsi). Persisk er et indoeuropeisk språk, og tilhører den indoiranske grenen.
Persisk  har offisiell status i Iran, Afghanistan og Tadsjikistan. Persisk er et språk som har blitt brukt hyppig i litteratur og vitenskapen i Midtøsten. Den har hatt en stor innflytelse på nabospråkene, utenom de semittiske språkene.
Marit Breivik

Karriere

Marit Breivik begynte å spille håndball i Nessegutten og gikk senere over til Skogn IL. Hun spilte også for Nordstrand Idrettsforening. Hun vant i alt tre norske mesterskap. Hun debuterte på det norske landslaget 7. september 1975 mot Danmark og spilte i alt 139 landskamper og skåret 286 mål. Hun har vært trener for Nessegutten, Byåsen Idrettslag og Larvik Håndballklubb (1992–1994). I 1994 overtok hun som landslagstrener etter Sven Tore Jacobsen, og hun var landslagstrener til 2009 da hun ble avløst av Þórir Hergeirsson. Landslaget tok 13 medaljer i internasjonale mesterskap på de 15 årene Breivik var landslagstrener.
Breivik var også medlem av styret i Rosenborg Ballklub fra 2009 til 2013.

Priser og utmerkelser

Hun ble kåret til «Årets trener» under Idrettsgallaen 2001, 2004, 2007 og 2009. Adresseavisen kåret henne til «Årets trønder» i 2007, og NRK Trøndelag kåret henne til «Årets trønder» i 2008. I 2008 ble hun også tildelt Olavstatuetten, hun ble «Årets navn» i VG, og hun ble tildelt prisen "Kunsten å lede" av HR Norge. I 2009 ble hun tildelt Fredrikkeprisen. Prispengene på 100 000 kr valgte hun å la gå til Right To Play.
Det kongelige hoff kunngjorde 16. mars 2009 at kongen har utnevnt Breivik til ridder av 1. klasse av St. Olavs Orden «for hennes innsats som rollemodell i norsk idrett.» Siden 2009 har Marit Breivik sittet i styret i Rosenborg
Triakisoktaeder

Et triakisoktaeder er et katalansk legeme med 24 likebeinte trekanter som sider, 14 hjørner og 36 kanter. Tvillingpolyederet er den avstumpede kuben.
Operasjon Blodsprøyt

Om filmen

Operasjon Blodsprøyt går i opposisjon til militærkomediene, Bredo Greve ville ikke lage underholdning, tvert i mot avkler han militæret og krigens grusomheter gjennom sterk effektbruk. Poeten Jan Erik Vold spiller en forvirret mann, som desperat forsøker å kvitte seg med et kvinnelik. Greve retter sin meta-kritikk både mot det moderne, fremmedgjorte urbane samfunn og bruken av vold som underholdning. Flere markante filmfolk og personer fra Club 7-miljøet deltok i filmens produksjon. Operasjon Blodsprøyt ble svært mye spilt på Club 7 utover 1960-70-tallet.
Stylosomus

Utseende

Små, sylindriske, gulaktige bladbiller. Antennene er lange og tynne. Artene ligner overflatisk på borebiller (Anobiidae).

Levevis

Hettebladbiller er særlig aktive i varme og solskinn. Flere arter er vanlige, mange av dem vanskelige å artsbestemme. Opplysninger om næringsplanten kan være til nyttige for en sikrere artsbetemmelse.

Utbredelse

Slekten har særlig mange arter i Middelhavsområdet, men finnes også lenger øst- og sørover.
Arielina

Utseende

Middelsstore, avlange, blankt svarte gullbasser. Oversiden er fint punktert. Pronotum er bredest foran midten, med stumpvinklede bakhjørner, mye bredere enn langt og bare litt smalere enn dekkvingene, som mangler tydelige punktstriper.

Levevis

Billene lever underjordisk i tuene til maur og termitter. De voksne billene er trolig rovdyr, larvene lever muligens av dødt plantemateriale som maurene og termittene frakter inn til tua.

Utbredelse

Slekten er vidt utbredt i tropisk Afrika.
Stressball

En stressball eller ergoball er et formbart leketøy som kan klemmes med hånda eller fingrene for å avvikle stress og muskelspenninger eller for å trene musklene i hånden. En stressball er vanligvis ikke mer enn 7 cm i diameter, men finnes i mange former og fasonger. Stressballer har blitt mye brukt som ansattgave i bedrifter og er/var den tredje vanligste ansattgaven i Storbritannia.
Det finnes ulike typer stressballer. En vanlig type er laget av skumgummi som kan klemmes sammen, men raskt gjenoppretter sin ordinære fasong slik at en kan gjøre repeterende klemmeøvelser. Andre typer kan være laget av et gelmateriale eller et granulat pakket inn i gummi eller tøy. Sistnevnte kan gjerne også brukes som sjongleringsballer.
Sølvbreen

Sølvbreen er en liten isbre i James I Land på Spitsbergen, Svalbard. Den ligger i Borgdalen vest for fjellet Sølvkrona, som den også har navn etter.
Hyalophora euryalus

Utseende

En stor (vingespenn 89-127 millimeter) påfuglspinner med store, lange vinger. Forvingene er ikke eller ubetydelig sigdformede. Grunnfargen er rødbrun, ofte med et innsalg av rosa. Hver vinge har en mer eller mindre halvmåneformet, lys flekk og en hvit tverrstripe utenfor denne. Spissen av forvingen har en liten øyeflekk.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand. Denne arten lever i tørre dalstrøk mellom fjellene.

Utbredelse

Arten er utbredt i det vestlige Nord-Amerika, fra Britisk Columbia i nord til Baja California i sør.
Transmann

Behandling

Folk kan bli utredet for transseksualisme og få behandling på Rikshospitalet i Oslo. Rikshospitalet er det eneste sykehuset som kan gi utredning og behandling for transpersoner i Norge per i dag. Først må vedkommende som skal utredes snakke med psykologer og leger for å få diagnosen. Vurderingen pleier å ta opptil et år. En kjønnskorrigerende behandling tar vanligvis fra fem til åtte år. Får personen diagnosen F.64.0 - transseksualisme, kan personen få behandling. Folk som får andre kjønnsidentitetsrelaterte diagnoser for ikke noen form for behandling i Norge. Norge har ikke en "Second option", noe FRI, International Amnesty og Skeiv Ungdom har kritisert. 
Når en transmann har fått diagnosen, kan han starte på hormonbehandling, hvis ikke noen helsemessige grunner står i veien. For å få en effekt som varer ut, må han ta hormoner resten av livet. De går på testosteron. Personer som har fått diagnosen transseksualisme går gjennom en "Real life test" som er en test der de lever det kjønnet de ønsker å leve som, for å være helt sikker på at de vil gå videre i behandlingen. Etter ca. 2 år kan de få kjønnskorrigerende operasjoner. Transmenn kan gå gjennom flere operasjoner. Det er b.l.a fjerning av bryst, kvinnelige kjønnsorganer og en konstruksjon av mannlig kjønnsorgan.
Evangeliehuset Stavanger

Evangeliehuset Stavanger er en kirke på Mariero i Stavanger. Den blir brukt til lokale for gudstjenester av Stavanger baptistmenighet. Bygget var opprinnelig en brusfabrikk, men ble kjøpt opp og ombygd til et menighetslokale.
Jhabua kraftverk

Jhabua kraftverk er et varmekraftverk under utbygging i distriktet Krishna i delstaten Madhya Pradesh i India. Brenselstypen blir bitumenøst kull og naturgass. Det får totalt 600 MW effekt når det står ferdig. Byggearbeidene ble påbegynt i 2008. Utbygger er Kedia Group.
Longyearbyen sykehus

Funksjoner

Sykehuset yter både primær- og spesialisthelsetjenester til befolkningen på Svalbard. På dagtid er det poliklinisk virksomhet hvor det kan undersøkes, behandles og utredes for sykdommer og hvor det kan gjøres små kirurgiske inngrep. Det er fysioterapeut, helsesøster, jordmor, tannlege og bedriftshelsetjeneste på sykehuset. Optiker er tilstede to ganger i året.
Sykehuset har sengeplass til seks pasienter hvorav én intensivseng med respiratormulighet og én sengeplass for isolasjon ved smittsom sykdom. Det finnes operasjonssal, men inget traumemottak eller fødeavdeling. Det er døgnkontinuerlig akuttberedskap med vaktteam bestående av lege, anestesisykepleier og operasjonssykepleier. I tillegg har sykehuset kirurgisk beredskap når kirurg er tilstede, i gjennomsnitt hvert tredje døgn og hver tredje helg. Sykehuset hadde kirurgisk beredskap inntil 1998. Siden 2005 har man hatt mulighet for videokommunikasjon med Universitetssykehuset Nord-Norge. Sykehuset har som eneste sykehus i Norge ikke computertomografi.

Ansatte

Sykehuset har, pr. 2013, 22 stillingshjemler hvorav fire er leger og åtte sykepleiere i klinisk arbeid. Det jobber ytterligere fire sykepleiere ved sykehuset; to i bedriftshelsetjensten, en jordmor og en helsesykepleier. I tillegg jobber det en helsesekretær, to fysioterapeuter, en tannhelsesekretær og en tannlege, og en økonom og to renholdere ved sykehuset.

Prehospitale tjenester

Det finnes en bilambulanse som bemannes av Longyearbyen brannvesen og hvor personell fra sykehuset kan følge med i bilen ved behov. I tillegg kan Sysselmannens to redningshelikoptre benyttes til pasienttransport. Luftambulansetjenesten har ambulansefly i Kirkenes, Alta og Tromsø som kan brukes til pasienttransport til fastlandet. Røde Kors Hjelpekorps kan bistå ved redning på bre eller fra snøskred.
Togtoh

Togtoh (kinesisk: 托克托县; pinyin: Tuōkètuō Xiàn) er et fylke i byprefekturet Hohhot i den autonome region Indre Mongolia, I 1999 var folketallet der på 189 795 innbyggere.
Høy tilgjengelighet

Høy tilgjengelighet er en egenskap ved et system som prøver å sikre en godkjent grad av operasjonell ytelse, vanligvis oppetid, for en periode som er lenge enn normalt.
Modernisering har resultert i en økt avhengighet av slike systemer. For eksempel krever sykehus og datasentre høy tilgjengelighet for deres systemer for å utføre de daglige rutiner. Tilgjengelighet er evnen til å oppnå god aksess til systemet, enten det gjelder å utføre nytt arbeid eller oppdatere og eliminere eksisterende data, eller samle resultatene fra tidligere data. Hvis en bruker ikke kan aksessere systemet, kalles det for utilgjengelig. Begrepet nedetid blir brukt om perioder når et system er utilgjengelig.
Søerne

Søerne (dansk for «sjøene») er innsjøene Sankt Jørgens Sø, Peblinge Sø og Sortedams Sø i det sentrale København i Danmark.
Innsjøene har tidligere vært en del av Københavns festningsverk og har også fungert som vannreservoar. I dag er de et populært rekreasjonsområde. Spaserturen rundt innsjøene måler ca. 6350 meter.
Mellom innsjøene går gatene Kampmannsgade (tvers over Sankt Jørgens Sø) og Gyldenløvesgade (mellom Sankt Jørgens Sø og Peblinge Sø), samt broene Dronning Louises bro (mellom Peblinge Sø og Sortedams Sø) og Fredensbro (tvers over Sortedams Sø).
I det sørøstre hjørnet av Skt. Jørgens Sø, ved Gammel Kongevej, ligger Tycho Brahe Planetarium. Vest for Søerne ligger bydelen Nørrebro, og ved sjøsystemets søndre og nordre ender ligger henholdsvis Vesterbro og Østerbro.
Hammonds Saltaire Band

Hammonds Saltaire Band (tidl. Yorkshire Building Society Band og Hammonds Sauce Works Band) er et brassband med base i Huddersfield, England.
Brassbandet fra Kirklees-distriktet i West Yorkshire ble stiftet i 1855. Korpset står bak en rekke bestillingsverk fra komponister som Derek Bourgeois, Philip Sparke og Peter Graham, og har vunnet flere prestisjetunge brassbandkonkurranser; deriblant det åpne britiske mesterskapet og europamesterskapet for brassband.
Catenaccio

Catenaccio er en spillestil innen fotball som for det meste handler om defensiv kontroll. Ordet stammer fra italiensk, og betyr «bolt».
Hovedprinsippet innen catenaccio er todelt. For det første er det sterk spillermarkering, og for det andre brukes en spiller som er flyttet nedfra midtbanen og har rollen som «sweeper» (engelsk) eller «libero» (italiensk) mellom forsvaret og keeper. Midtbanespillernes funksjon i denne sammenheng er i forsvar å beskytte forsvaret og å plukke opp ballen fra sweeperen eller forsvaret, mens angrepsspillerne i hovedsak satser på motangrep.
Catenaccio har sin opprinnelse i sveitsisk fotball på 1930-tallet. Den østerrikske treneren Karl Rappan kompenserte sitt lags halvprofesjonelle spilleres manglende fysiske evne mot de profesjonelle motstandere ved å satse på en mer defensiv innstilling med en spiller ekstra i forsvar. Dette ga gode resultater, og Rappan fikk selv trene Sveits.
Catenaccio er særlig forbundet med Helenio Herrera i hans periode som trener for Inter Milan i 1964-65. Han hadde stor suksess med det lombardiske laget, men spillestilen ble også kontroversiell. Herrera ble også trener for Italia, som tok over denne stilen, samtidig som han trente Inter Milan. Flere av disse kampene enten endte 1-0 eller ble forventet av kritikere å gjøre det, ettersom mange kamper involverte at laget lå mye i forsvar og satset på motangrep når det var mulig.
Catenaccio ble stadig mindre brukt etter at totalfotball ble brukt på 1970-tallet. Kort tid etter, tidlig på åttitallet forsvant den typiske libero-rollen.
Harald Sunde (fotballspiller)

Karriere

Han startet sin karriere i fotballklubben Nidelv, og debuterte 10 år gammel. Visstnok scoret han mål i sin første kamp, enda han spilte mot spillere som var 4 år eldre. Som liten spilte han mye fotball og «basse», både hjemme og på skolen. 
I 1961 var han sentral i å spille Nidelv til semifinalen i cupen. Den gangen var Nidelv det beste laget i Trondheim, og de knivet med Rosenborg gjennom 60-tallet om å være «best i by'n». Nidelv rykket opp til 2. divisjon i 1963, og nesten opp i 1. divisjon i 1964, da med Rosenborg på 3.-plass. Etter 1966-sesongen rykket imidlertid Rosenborg opp til 1. divisjon, og da gikk Sunde dit. Der møtte han Odd Iversen, og de to skulle vise seg å bli god kombinasjon sammen. Samspillet dem imellom fungerte svært bra, med Iversen som spiss og Sunde som midtbanespiller. Rosenborg vant 1. divisjon dette året. De var også i cupfinalen, men tapte for Lyn. 
Sunde og Iversen ble da også solgt sammen til Racing Mechelen i Belgia. Sunde kom tilbake til Rosenborg i 1972 etter endt toårs-kontrakt. Karrieren i Belgia ble ikke helt som forventet, selv om Sunde og Iversen spilte meget bra den første sesongen. 
Fra 1975-sesongen ble han så spillende trener for Orkanger, men gjorde comeback i 1978 da Rosenborg slet, og hadde rykket ned til 2. divisjon. Nils Arne Eggen hadde da overtatt Rosenborg for å få laget opp i 1. divisjon. Da var Sunde 34 år gammel. Rosenborg rykket opp igjen, med Sunde som kaptein, og han spilte også 5 kamper i neste sesong (1979). 
Ut over på 80-tallet var han assisterende trener for Rosenborg, samt trener for juniorlaget. Fram til 1. april 2011 jobbet han som materialforvalter i Rosenborg.
Shanghe

Shanghe (kinesisk: 商河县; pinyin: Shānghé Xiàn) er et fylke i provinsen Shandong i Folkerepublikken Kina. Det ligger i den subprovinsielle by Jinan.
Innbyggertallet var 579 928 i 1999.
Kimitoön (øy)

Kimitoön (finsk: Kemiönsaari ) er en finsk øy i Åboland i landskapet Egentliga Finland. Øya er etter Fasta Åland Finlands nest største øy i Østersjøen med et flateinnhold på 524 km². Hoveddelen av øya hører til Kimitoön kommune, men odden Angelniemi tilhører Salo kommune. Befolkningen på Kimitoön (unntatt Angelniemi) er overveiende svenskspråklig. Øya er skilt fra fastlandet ved smale sund i nord og øst. To broer forbinder øya med fastlandet.
Perlesvaus

Perlesvaus, også kalt for Li Hauz Livres du Graal («Høyhistorien om Den hellige gral»), er en gammelfransk romanse om kong Arthur som er datert til det første tiåret av 1200-tallet. Den hevder å være en fortsettelse av Chrétien de Troyes' uferdige fortelling om Perceval, Gralsfortellingen, men den har blitt karakterisert som den siste kanoniske arthurianske fortellingen på grunn av dens påfallende forskjeller fra tidligere versjoner av historien. Perlesvaus er bevart i tre manuskripter, to fragmenter, og to trykte utgaver fra 1500-tallet.
Perlesvaus begynner med å forklare at dens hovedfigur, Percival, ikke oppfylte sin skjebne ved å finne Den hellige gral ettersom han mislyktes å spørre Fiskekongen spørsmålet som ville ha leget ham, hendelser som er knyttet til Chrétiens verk. Forfatteren forteller snart i digresjoner om hendelsene til riddere som Lancelot og Gawain, og mange av disse har ingen likheter med annen arthurlitteratur. Ofte er hendelser og beskrivelser av figurer gjennomgående forskjellige med andre versjoner av fortellingen. Eksempelvis avbilder senere litteratur Loholt som en god ridder og sønn utenfor ekteskap av kong Arthur, men i Perlesvaus er han tilsynelatende den legitime sønnen av Arthur og dronning Guinevere, og han ble drept med svik av Arthurs seneschal (seremonimester) Kay som andre steder er portrettert som naiv, bøllete og en skrythals, men ellers Arthrus lojale tjener (og ofte også som hans fosterbror). Kay ble sjalu da Loholt drepte en kjempe og myrdet ham for selv å ta æren for dåden. Dette slo tilbake da Loholts hode ble sendt til Arthurs hoff i en eske som kan kun bli åpnet av hans morder. Kay ble forvist og han slo seg sammen med Arthurs fiender, Brian av øyene og Meliant.
Guinevere døde da hun så sin døde sønn, noe som endrer Arthurs og Lancelots handlinger betydelig fra hva som er funnet i senere verker. Selv om handlingsgangen er hyppig ulikt den standardiserte kontur i arthurlitteraturen hadde likevel Perlesvaus en innvirkning på senere litteratur innenfor sjangeren. Arthurs tradisjonelle fiender Claudas, Brian og Meliant opptrer for første gang på disse sidene, det samme gjør Det utspørrende uhyre (skjønt i en radikal annerledes skikkelse enn senere). Fortellingen om Kays mord på Loholt er nevnt i Prosa-Lancelot som det ene onde handling Kay noen gang gjorde, men detaljene og gjengjeldelsen er utelatt. 
Perlesvaus ble tilpasset til mellomwalisisk som en del av Y Seint Greal, og en episode ble omskrevet i vers og inkludert i Fouke Fitz Warin.
Ingenting er kjent om forfatteren, men det fremmede i teksten og en del personlige kommentarer førte til at forskeren Roger Sherman Loomis kalt ham «forstyrret»; tilsvarende redaktøren av en fransk antologi av arthurlitteratur som også merket seg en besettelse med halshugging Loomis anmerket også en antisemittisk stemning som er fraværende fra stort sett all annen arthurlitteratur fra perioden, ettersom det er flere scener hvor forfatteren symbolsk kontrasterer folket av «den gamle lov» med tilhengerne av Jesus Kristus, vanligvis forutser en voldelig fordømmelse av de ikke frelste.